सीबीआइ ने रावत को इस मामले में पूछताछ के लिए फिर एक नोटिस जारी कर दिया। जांच एजंसी के इस फैसले के खिलाफ रावत नैनीताल हाई कोर्ट गए। लेकिन नैनीताल हाई कोर्ट की एकल पीठ के न्यायाधीश सर्वेश कुमार गुप्ता ने उनकी याचिका खारिज कर दी और रावत को सीबीआइ को सहयोग करने के निर्देश दिए। नैनीताल हाई कोर्ट के फैसले के बाद सीबीआइ ने रावत को फिर नोटिस भेज दिया। सीबीआइ के कड़े रुख से रावत की मुश्किलें बढ़ती जा रही हैं। सूबे में फिर एक बार राजनीतिक माहौल गरमा गया है।